OpenLLM-France/wikimedia huggingface dataset:
# Juniperus occidentalis

Juniperus occidentalis (en anglès "western juniper" o "sierra juniper") és una espècie de conífera de la família de les cupressàcies nativa de l'oest dels Estats Units. És un arbre o arbust que creix entre els 800 i els 3.000 metres d'altitud, rarament es troba per sota dels 100 m.

## Descripció

Les fulles es disposen en parells de verticils de tres fulles esquamoses d'1–2 mm de llargada, fins a 5 mm en els brots principals. Les fulles juvenils són aciculars. Els fruits semblen baies de 5–10 mm de diàmetre de color blavenc-marronós i maduren en 18 mesos.
Els fruits alimenten i són dispersats per diversos ocells. Les plantes sovint presenten agalles de l'insecte Oligotrophus betheli (Bibionomorpha: Cecidomyiidae).

## Varietats

Hi ha dues varietats de Juniperus occidentalis tractades com subespècies per alguns botànics:
* Juniperus occidentalis var. occidentalis: al nord de la latitud 40° 30' N.
* Juniperus occidentalis var. australis: Sierra juniper. Califòrnia i occident de Nevada, al sud de la latitud de 40° 30'.

## Arbre vell

El Bennett Juniper de Stanislaus National Forest de Califòrnia es considera que té 3.000 anys i presenta una alçada de 26 m i un diàmetre de 3,88 m.

## Hàbitat

Juniperus occidentalis normalment creix en llocs secs i rocosos on no té competència amb altres espècies d'arbres. De vegades es presenten híbrids naturals amb Juniperus osteosperma.

## Referències

* ↑ «Conifers.org Australis». Arxivat de l'original el 2006-06-30. [Consulta: 17 gener 2015].
* Adams, R. P. (2004). Junipers of the World: The genus Juniperus. Trafford Publishing ISBN 1-4120-4250-X
* Chase, J. Smeaton. Cone-bearing Trees of the California Mountains. Chicago: A. C. McClurg & Co., 1911, p. 99. OCLC 3477527. Plantilla:LCC, with illustrations by Carl Eytel - Kurut, Gary F. (2009), "Carl Eytel: Southern California Desert Artist", California State Library Foundation, Bulletin No. 95, pp. 17-20 Arxivat 2015-09-23 a Wayback Machine. retrieved Nov. 13, 2011
* Conifer Specialist Group (1998). Juniperus occidentalis. Llista Vermella de la UICN, Unió Internacional per a la Conservació de la Natura, 2006. Consultat el 12 maig 2006 (en anglès).

## Enllaços externs

Plantilla:Commons+cat
* Gymnosperm Database: Juniperus occidentalis Arxivat 2005-10-01 a Wayback Machine.
* Gymnosperm Database: Juniperus occidentalis var. australis Arxivat 2006-06-30 a Wayback Machine.
* Flora of North America: Juniperus occidentalis
* Oregon State University: Western Juniper fact sheet Arxivat 2015-02-21 a Wayback Machine.
# Kuurne-Brussel·les-Kuurne 2015

La Kuurne-Brussel·les-Kuurne 2015 va ser la 67a edició de la Kuurne-Brussel·les-Kuurne. Es disputà l'1 de març de 2015 sobre un recorregut de 193 km amb sortida i arribada a Kuurne.
El vencedor final fou el britànic Mark Cavendish (Etixx-Quick Step) que s'imposà a l'esprint a Alexander Kristoff (Team Katusha) i Elia Viviani (Team Sky), segon i tercer respectivament.

## Equips

L'organització convidà a 25 equips a prendre part en aquesta cursa:

## Classificació final

| | Cilista | Equip | Temps |
| 1 | Mark Cavendish | Etixx-Quick Step | 4h 29' 00" |
| 2 | Alexander Kristoff | Team Katusha | m.t. |
| 3 | Elia Viviani | Team Sky | m.t. |
| 4 | Tom Van Asbroeck | Team Lotto NL-Jumbo | m.t. |
| 5 | Daniele Colli | Nippo | m.t. |
| 6 | Jempy Drucker | BMC Racing Team | m.t. |
| 7 | Jens Debusschere | Lotto-Soudal | m.t. |
| 8 | Kristian Sbaragli | MTN-Qhubeka | m.t. |
| 9 | Raymond Kreder | Roompot Oranje Peloton | m.t. |
| 10 | Matteo Pelucchi | IAM Cycling | m.t. |

## Referències

* ↑ març 2015, Daniel Benson 01. «Kuurne-Brussel-Kuurne 2015: Results» (en anglès). [Consulta: 28 febrer 2021].
* ↑ MARCA.com. «Cavendish se impuso al sprint y suma ya seis victorias» (en castellà), 01-03-2015. [Consulta: 28 febrer 2021].
* ↑ 2015»67th Kuurne-Bruxelles-Kuurne (1.Pro)

## Enllaços externs

* Kuurne-Brussel·les-Kuurne 2015 - Lloc web oficial
# L'Idole des jeunes

L'Idole des jeunes és una pel·lícula musical francesa dirigida per Yvan Lagrange el 1976. Selecció oficial al Festival Internacional de Cinema de Canes, Un Certain Regard

## Argument

Pel·lícula en dues parts, on els actors actuen i canten en play-back sobre els més famosos títols dels músics dee rock’n roll i de twist dels anys 60.

## Repartiment

* Yvan Lagrange: Johnny Hallyday / Eddy Mitchell / Dany Logan.
* Denis Develoux: Dick Rivers / Jacky Moulières / Dany Boy.
* Catherine Versepuys: Françoise Hardy.
* Martine Maréchal: Sylvie Vartan.
* Candice Patou: Petula Clark.
* Dominique Guezennec: France Gall.
* Roger Miremont.
* Hervé Palud.
* Gérard Lemaire.

## Referències

* ↑ Philippe Rège. Encyclopedia of French Film Directors. Scarecrow Press, 11 desembre 2009, p. 1270–. ISBN 978-0-8108-6939-4.
* ↑ «L'Idole des jeunes». Allociné.
* ↑ «L'Idole des jeunes». IMDb.
# L'Illa (Balenyà)

L'Illa és una masia de Balenyà (Osona) inclosa a l'Inventari del Patrimoni Arquitectònic de Catalunya.

## Descripció

L'actual edifici és amb teulada als quatre vents, si bé antigament era a dues vessants.
Trobem el cos principal amb galeries i un edifici posterior adossat a aquell i amb teulada a dues vessants. A la façana principal hi ha una balconada de ferro forjat amb una llinda datada el 1850.
Cal destacar també un rellotge de sol datat a l'any 1822 i el fet que les finestres són de pedra treballada. Una gran lliça i un mur de pedra l'envolten.

## Història

A l'arxiu particular de la casa hi consten un seguit de pergamins que es reculen, el més antic, a l'any 1032.
La casa anà prosperant al llarg de l'època medieval fins a l'actualitat i es conserva un mobiliari antic (calaixeres, llits, etc.) que ennobleixen el seu patrimoni.

## Referències

* 1 2 3 4 5 «L'Illa». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 16 agost 2017].
# L'Ideal

L'Ideal fou un periòdic republicà de Lleida. Fundat com a setmanari el 1898 per Manel Perenya, esdevingué diari el 1909 i, a partir del 1919, fou redactat sencer en català. Portaveu de la Joventut Republicana de Lleida, el 1930 fou substituït per La Jornada, fins al gener del 1936, que aparegué com a setmanari afiliat a l'Esquerra Republicana de Catalunya.

## Referències

* ↑ «L'Ideal». Gran Enciclopèdia Catalana. Barcelona: Grup Enciclopèdia Catalana.
# LEF

LEF (en rus Левый фронт искусств (ЛЕФ); Levi front iskusstv Front Esquerre de les Arts) és una revista avantguardista soviètica fundada el 1923 pel poeta Vladímir Maiakovski, redactor en cap, i per Óssip Brik. Alguns escriptors famosos com Nikolai Asséiev, Semion Kirsànov i Serguei Tretiakov hi varen participar, també alguns cineastes com Serguei Eisenstein, Dziga Vèrtov, teòrics de la literatura com Víktor Xklovski. La publicació tancà el 1925.
# Korňa

Korňa és un poble i municipi d'Eslovàquia que es troba a la regió de Žilina, al centre-nord del país. El 2021 tenia 1.981 habitants.

## Referències

* ↑ «Žilinský kraj (Slovakia): Districts, Towns and Municipalities» (en anglès), 22 gener 2021. [Consulta: 25 gener 2022].
# Kosa Dvukh Pilotov

L'illa Kosa Dvukh Pilotov (en rus: Коса Двух Пилотов, que literalment significa "cordó litoral dels dos pilots") és un cordó litoral llarg i estret de sorra, completament envoltat per les aigües del mar dels Txuktxis (de fet, es tracta d'una illa). S'estén al llarg de la costa de la península de Txukotka.
Administrativament pertany al territori del raion d'Iultinski del districte autònom de Txukotka.
El cordó fa 52,5 km de llargada i 1 km d'amplada (en el seu punt més ample). Consta de sorra i còdols. Té una alçada fins a 11 m. Es troba entre el mar dels Txuktxis i les llacunes Tinkurgin-Pilkhin (Tankergikinmangki) i Amguema, dos llacs costaners coberts de gel durant la major part de l'any. A la part nord-oest, està separat per l'estret de Pilkhin (Pilgin) de la seva continuació geològica, la franja de la badia s'estén fins al cap Schmidt. La marea mitjana a la costa del cordó és de 2 m.
A la part sud-est del cordó s'hi trobava el poble de Dalstroia. A la part central hi ha el refugi de Povarov.

## Història

La denominació txuktxi és Tankerginpilgin ("el coll de Tankergin"), en referent al nom dels txuktxis que van habitar en aquest indret.
El nom modern de l'illa data de l'any 1933, en honor a dos pilots polars nord-americans que van morir a l'est del cordó en l'accident de l'avió "Hamilton", el qual havia volat des d'Alaska amb l'objectiu de rescatar la tripulació de la goleta "Nanuk" comandada per Olaf Swenson, encallada al gel a la tardor de 1929. Aquests pilots són el famós pilot polar Carl Ben Eielson i el mecànic de vol Borland Earl. El lloc de l'accident de l'avió va ser descobert des de l'aire pel pilot polar soviètic Mavriki Trofimovitx Slepniov. Posteriorment, els dos cadàvers van ser trobats el febrer de 1930 per la tripulació del baixell a vapor "Stavropol".
Per ordre del Centre Radiometeorològic Regional de Pevek, l'any 1957 es va instal·lar a la desembocadura del riu Amguema una remota estació hidrometeorològica, anomenada "Cordó dels dos pilots". Les observacions de l'estació, que només funcionava durant el període de navegació, foren realitzades per l'operador de ràdio i hidrometeorolegia del Centre Radiometeorològic de Mis Shmidta. L'estació va romandre activa fins a la dècada de 1970.
L'any 1983, prop del Cordó dels Dos Pilots shi va enfonsar el vaixell de càrrega soviètic "Nina Sagaidak".

## Referències

* 1 2 Лист карты R-1-XXXI,XXXII. Масштаб: 1 : 200 000. Состояние местности на 1967 год. Издание 1987 г.
* ↑ Лист карты R-1-XXXIII,XXXIV устье р. Амгуэма. Масштаб: 1 : 200 000. Состояние местности на 1967 год. Издание 1987 г.
* 1 2 Лист карты R-1-В,Г. Масштаб: 1 : 500 000.
* ↑ Лист карты R-1,2. Масштаб: 1 : 1 000 000. Издание 1956 г.
* ↑ «Гибель «Нины Сагайдак»». Arxivat de l'original el 2016-03-04. [Consulta: 7 setembre 2011].
* ↑ «The shipping crisis in the Soviet eastern Arctic at the close of the 1983 navigation season / Barr, W. Wilson, E.A. Arctic, v. 38, no. 1, Mar. 1985, p. 1-17, ill. ASTIS record 16730». Arxivat de l'original el 2012-03-18. [Consulta: 7 setembre 2011].
# Kràinie

Kràinie (en (ucraïnès): Крайнє) és un poble de la República Autònoma de Crimea a Ucraïna, que el 2014 tenia 875 habitants. Pertany al districte rural de Saki. Fins al 1948 la vila es deia Ibraïm-Bai.

## Referències

* ↑ «Приказ Минкомсвязи России «О внесении изменений в Российскую систему и план нумерации, утверждённые приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Kràmpack

Kràmpack és una companyia de teatre catalana que va néixer el 1994. Més tard esdevé una empresa de produccions d'espectacles. Fundada per Joel Joan, Jordi Sànchez, Mònica Glaenzel i Elisenda Alonso.
Anomenada Companyia l'Idiota, pren el nom definitiu de l'obra teatral Kràmpack, una de les primeres produccions de la companyia, escrita per Jordi Sánchez, que va ser adaptada al cinema.
Més tard, com a productora i ubicada a Barcelona, va estar al darrere de produccions com Plats bruts, sèrie televisiva que va emetre's a TV3 amb rècords d'audiències i que es va doblar al castellà per Vía Digital; i Excuses!, obra de teatre també adaptada al cinema (amb el mateix nom d'Excuses!) que va durar 6 mesos al Teatre Romea i de la qual se'n va fer una versió portuguesa.

## Fonts

* Teatre BCN Arxivat 2007-10-06 a Wayback Machine. Qui és qui?
# Kràsna Zorka (Crimea)

* Per a altres significats, vegeu «Kràsnaia Zorka».
Kràsna Zorka (en (ucraïnès): Красна Зорька) és un poble de la República Autònoma de Crimea a Ucraïna, que el 2021 tenia 3.018 habitants. Pertany al districte de Simferòpol.

## Referències

* ↑ «Об установлении границ поселка Айкаван, сел Ана-Юрт, Дружного, Ивановки, Строгановки, Трудового Трудовского сельского совета (Симферопольский район) Автономной Республики Крым». Arxivat de l'original el 2015-12-22.
* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Kurów

Kurów és un poble al sud-est de Polònia ubicat entre Puławy i Lublin, el 1998 comptava amb una àrea urbana d'aproximadament 2.800 habitants. És la capital d'una gmina separada dintre del voivodat de Lublin. Per Kurów hi passa el riu Kurówka. Existeix com a població des de segle xii. Per arribar al poble es pot seguir la carretera europea E372, o les carreteres regionals número S12 i número S17.
# La leyenda del tiempo

La leyenda del tiempo es una pel·lícula espanyola del 2006 dirigida per Isaki Lacuesta. Rodada a Cadis, Jerez de la Frontera, San Fernando, Barbate i Barcelona. Va néixer com un projecte del màster de documental de la Universitat Pompeu Fabra, i el títol fa honor d'un disc homònim de Camarón de la Isla. El 2017 va rodar una continuació amb el mateix protagonista, Entre dos aguas.

## Sinopsi

Dues històries paral·leles amb el comú denominador de l'admiració pel cant de Camarón de la Isla: la d'Israel, un noi de San Fernando que canta flamenc i a qui li està canviant la veu, i la de Makiko, una jove japonesa que desitja cantar com Camarón i decideix viatjar fins a Andalusia per a poder expressar tots els seus sentiments a través del cant.

## Personatges reals

Aquesta és una pel·lícula de personatges reals, oberta a l'inesperat i escrita en present, a mesura que els successos fortuïts i els imaginats s'entrecreuen. També és una pel·lícula sobre el moment del canvi, que busca retratar aquest moment, tan desapercebut, en què mudem de pell per a convertir-nos en algú diferent del que érem ahir.

## Repartiment

* Israel Gómez Romero : Isra
* Makiko Matsumura : Makiko
* Soichy Yukimuna : Joji

## Premis

* Especial del jurat a la millor pel·lícula. Festival de Las Palmas
* Al millor actor per a Israel Gómez. Festival de Las Palmas
* Silver Apricot International Film Festival of Yerevan.
* Millor pel·lícula i millor so. Festival Abastos. Cadis
* Spanish Film Comission. Festival Internacional de Cinema de Sant Sebastià
* Millor pel·lícula, direcció i guió. Festival Internacional de Guayaquil (Equador)
* Millor film de l'any. Associació de Crítics de Catalunya.
* Del públic. Festival de Cinema Llatí de Tübingen
* Esment especial del jurat i del jurat jove. Festival de Nantes

## Bibliografia

* Leyendas de lo cotidianoentrevista con Isaki Lacuesta per Ana Useros Martín; Isaki Lacuesta (entrevistat) A: Minerva: Revista del Círculo de Bellas Artes, ISSN 1886-340X, Nº. 22, 2014, págs. 82-87

## Referències

* ↑ Isaki Lacuesta rueda la continuación de "La leyenda del tiempo", El Periódico, 14 d'agost de 2017
* ↑ La leyenda del tiempo a Fotogramas
* ↑ Isaki Lacuesta une ensoñación y vida en 'La leyenda del tiempo', El País, 10 de juny de 2005
* ↑ El Festival de cine de Las Palmas finaliza con el triunfo de la película filipina "The Blossoming of Maximo Oliveros", Faro de Vigo, 1 d'abril de 2006
* ↑ La película 'La leyenda del tiempo' de Isaki Lacuesta, premiada en la Muestra Cinematográfica del Atlántico, Europa Press, 15 de setembre de 2006
* ↑ La producción valenciana 'La leyenda del tiempo' gana el II premio Spain Film Commission en San Sebastián, Europa Press, 27 de setembre de 2006
* ↑ «La leyenda del tiempo» és elegit millor film del 2006 per la crítica catalana, Diari de Girona, 17 de març de 2007
# La leyenda de Balthasar el castrado

La leyenda de Balthasar el castrado és una pel·lícula dramàtica d'època espanyola de 1995 dirigida per Juan Miñón, coautor del guió amb Manolo Matji. Fou estrenada uns anys més tard que Farinelli, Il Castrato de Gérard Corbiau, amb temàtica similar.

## Argument

Nàpols, finals del segle xvii, encara dominada pels espanyols. Balthasar, un jove orfe criat per monjos d'un monestir, destaca per la seva veu i estudia al Conservatori de Música. Aleshores s'encarrega de la seva educació l'anciana Duquessa d'Arcos, qui el farà castrar per conservar la puresa i la bellesa de la seva veu. A la mort de la Duquessa, el nou duc d'Arcos es fa càrrec de Balthasar. L'aparició de l'antiga amant del duc, Maria Loffredo, fa que s'estableixi un triangle amb tràgiques conseqüències per a Balthasar.

## Repartiment

* Coque Malla - Balthasar
* Imanol Arias - Duc d'Arcos
* Aitana Sánchez-Gijón - María Loffredo
* Enrique San Francisco - Andrés
* Rogério Samora - Terramare
* Juan Luis Galiardo - Narrador

## Premis i nominacions
### X Premis Goya

| Categoria | Persona | Resultat |
| Millor director artístic | Javier Fernández Gutiérrez | Nominat |
| Millor vestuari | Pablo Gago Montilla | Guanyador |

## Referències

* ↑ La leyenda de Balthasar el castrado a Fotogramas
* ↑ La leyenda de Balthasar el castrado a El País, 12 de juliol de 1997
* ↑ La leyenda de Balthasar el castrado al web dels Premis Goya
# Kàlmius

El riu Kàlmius (rus: Кальмиус, ucraïnès: Кальміус) és un riu curt costaner de l'est d'Ucraïna que recorre l'óblast de Donetsk i desemboca al mar d'Azov. Entre 2014 i la invasió russa d'Ucraïna del 2022 va fer de límit entre l'autoproclamada República Popular de Donetsk i la resta del territori controlat pel govern.
El Kàlmius passa per les ciutats de Donetsk, Komsomolske i Mariupol. Prop del poble de Primorskoe té un cabal mitjà anual de 6,23 m³/s. S'utilitza per al reg i el subministrament d'aigua industrial. Al curs superior del Kàlmius hi ha l'embassament de Verkhnekalmiusskoe, que forma part del conjunt d'estructures hidràuliques del canal Seversky Donetsk-Donbàs.

## Referències

* ↑ Kramer, Andrew «Hardening of Positions Undercuts Ukraine Peace Accord (Published 2015)» (en anglès). The New York Times, 05-06-2015.
* 1 2 3 «Кальмиус» (en rus). Большой Советской Энциклопедии (Gran Enciclopèdia Soviètica). [Consulta: 5 setembre 2020].
# La caça del lleó

La caça del lleó (en francès, La Chasse aux lions) és una pintura orientalista del romàntic francès Eugène Delacroix, pintat cap a la fi de la seva carrera i que es troba a l'Institut d'Art de Chicago.

## Tema

Delacroix estava fascinat pel tema de la lluita entre homes i animals salvatges, igual que Rubens (vegeu per exemple, la seva Caça de l'hipopòtam), al que admirava. Aquesta és una de les causa per les quals ja havia tractat amb anterioritat, i va repetir, el tema de la caça del lleó, en especial des de la seva estada al Marroc, on va fer diversos esboços i dibuixos de l'enfrontament entre l'home i l'animal. Per exemple, al Museu d'Orsay es conserva un esbós de 1854 que li serveix per estudiar el moviment, que va començar a l'aire lliure però va acabar al seu taller. El quadre resultant, acabat el 1855, es troba al Museu de Belles Arts de Bordeus. Això no obstant, el quadre realitzat el 1861 és considerat la representació de caça major a la que millor s'integren els personatges a la lluita, de manera comparable a com ho fan les forces de la natura.

## Descripció

La caça del lleó de 1861 il·lustra una escena de caça en un paisatge amb dunes, que apareixen a la dreta, i el mar blau fosc a l'esquerra. D'aquesta manera, per a representar la natura aquesta queda reduïda a les seves forces elementals; cel (aire), aigua i terra. Sobre l'escena, un cel ennubolat, com és típic de l'autor. Observant detingudament l'escena es pot apreciar que hi ha dues persones que han estat derribats a la lluita i un altre -amb camisa blanca- que ja està mort, però encara en queden quatre que es dirigeixen contra les feres amb la intenció de matar-les, i un més que es llaça a l'atac. La llum és irreal, fins i tot el cel sembla il·luminat per dos sols, un de migdia a la dreta del quadre i un altre que es pon, pintant de vermell l'horitzó.

## Composició

El quadre es compon basant-se en dues diagonals que es tallen, formant una estructura triangular que Delacroix ja havia emprat en pintures molt diferents, com La barca de Dante, La llibertat guiant el poble o Grècia sobre les ruïnes de Missolonghi. En aquest cas però, sembla que es tracta d'un doble triangle, ja que a la base, al centre, hi ha una altra estructura triangular formada pel lleó mascle i els dos homes ajupits més propers.
Al centre, destacat per mitjà de la llum, és on s'agrupa l'escena. La lluita en si mateixa descriu un moviment circular, formant un torbellí d'homes i animals (lleons i cavalls). Els homes volen ser àrabs, bruns, algun potser negre, la majoria amb turbant, reaccionen de manera instintiva i amb moviments elàstics, i acaben per tenir una certa semblança amb els animals.

## Bibliografia

* El Romanticismo y el Realismo a Los maestros de la pintura occidental, de Bárbara Eschenburg e Ingeborg Güssow; Editorial Taschen, 2005, ISBN 3-8228-4744-5

## Referències

* 1 2 3 4 5 6 El Romanticismo y el Realismo, pàg. 431
# La Serreta (l'Estany)

La Serreta és una serra situada en el terme municipal de l'Estany, a la comarca del Moianès.
Està situada a llevant del poble de l'Estany i de les Saleres del Grau, de manera que constitueix el límit nord-oriental del pla on antigament hi havia l'estany que dona nom a la població. Al seu nord-est, paral·lel a la Serreta hi ha el Serrat del Vilardell.

## Enllaços externs

* La Serreta en el seu entorn, a l'Institut Cartogràfic de Catalunya
# La Serva (Serradell)

La Serva és un paratge format per camps de conreu abandonats del terme municipal de Conca de Dalt, a l'antic terme de Toralla i Serradell, al Pallars Jussà, en territori que havia estat del poble de Serradell.
Està situat al sud-oest de Serradell, al sud-oest de la Roca de Viudo, a l'esquerra del riu de Serradell i també a l'esquerra de la llau del Seix. És al nord-oest de les Tarteretes, al nord de la Frontera i a llevant de Bramapà.

## Enllaços externs

* Institut Cartogràfic de Catalunya; cal fer dos passos d'aproximació